Patru deputați ALDE, în frunte cu fostul ministru Toma Petcu, trec la PNL

Deputații ALDE Toma Petcu (fost ministru al Energiei), Florică Calotă, Marius Surgent și Ion Tabugan trec în grupul parlamentar al PNL, potrivit ordinii de zi a Camerei Deputaților consultată de G4Media.ro.

G4Media.ro a scris în premieră în urmă cu o săptămână despre intenția unui grup de parlamentari ALDE de a trece la PNL, pe fondul prăbușirii în sondaje a partidului condus de Călin Popescu Tăriceanu.

Cu cei patru nou-veniți, PNL are în total 111 parlamentari.

Foto: Toma Petcu / Facebook